Erbi-belarri

Erbi-belarria (Otidea onotica) Pyronemataceae familiako onddo espezie bat da. Jangarri oso kaskarra.

Sinonimoa: Peziza onotica.

Deskribapena 
Karpoforoa: Belarri formako errezeptakulua. Alde batetik arrakalatua oinarriraino, 10 cm-ko garaiera eta 5 cm-ko zabalera izan dezake, glabroa eta hori-okre kolorekoa kanpotik, barrualdetik tindu arrosa koloreko arin batekin.

Hanka: Oso laburra. Lurra ukitzen duen oinarria ile zuriz estalia izaten du.

Haragia: Mehea eta hauskorra.

Etimologia: Onotica epitetoa grekotik dator, astoa, esan nahi duen "onos" hitzetik eta belarri, esan nahi duen "ous" hitzetik. Bere formagatik.

Jangarritasuna 
Jan daiteke, baina jangarri kaskarra da.

Nahasketa arriskua 
Otidea concinna delakoarekin nahas daiteke, hau ez da oso ohikoa, eta kolore hori limoi argitsua du, bai barrutik bai kanpotik. Otidea abietina delakoarekin ere bai, hau oso urria da eta koniferoen basoetan hazten da.

Sasoia eta lekua 
Udazkenean nahikoa ohikoa, hostogalkorreko basoetako lurrean, batez ere haritzetatik eta pagoetatik eroritako hostoen artean.

Banaketa eremua 
Ipar Amerika, Txile, Europa, Errusia, Kazakhstan, Txina, Japonia.

Erreferentziak

Kanpo estekak 

Otidea